CELEX: 32013R1228
Language: bg
Date: 2013-11-28 00:00:00
Title: Регламент за изпълнение (ЕС) № 1228/2013 на Комисията от 28 ноември 2013 година относно класирането на някои стоки в Комбинираната номенклатура

3.12.2013   
            
            
               BG
            
            
               Официален вестник на Европейския съюз
            
            
               L 322/6
            
         РЕГЛАМЕНТ ЗА ИЗПЪЛНЕНИЕ (ЕС) № 1228/2013 НА КОМИСИЯТА
   от 28 ноември 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, представена във връзка със стоките, посочени в настоящия регламент, която не е в съответствие с него, да може да продължи да бъде ползвана от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Продължителността на този период следва да бъде три месеца.
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикулът представлява правоъгълна кутия, направена от твърд картон, с външна повърхност от пластмасови листове, която не надхвърля половината от общата дебелина.
                  Кутията е изработена по подобие на шкафче с едно чекмедже, което се изтегля от вътрешната част на кутията и е предназначено за показване на бутилка, когато се отвори кутията.
                  Чекмеджето е направено така, че да съдържа бутилка вино с определен размер. Върху една от стените от вътрешната страна на чекмеджето е прикрепен кръгъл бутон, а върху отсрещната стена е прикрепена част с форма на пръстен. Частта с форма на пръстен е проектирана така, че да обхваща горната част на бутилката, а кръглият бутон — така, че да попада във вдлъбнатата част от дъното на бутилката.
                  Освен това на страничната стена на чекмеджето е прикрепена картонена втулка, в която се поставя брошура. (1)
                  
               
               
                  4202 92 19
               
               
                  Класирането се определя от Общите правила 1 и 6 за тълкуване на Комбинираната номенклатура, забележка 2, буква з) към глава 48 и от текста на кодове по КН 4202, 4202 92 и 4202 92 19.
                  Класиране в позиция 4819 като кутия от картон се изключва, тъй като предметът не е само кутия от картон от тази позиция, но, поради своето предназначение, стабилност, пластмасово покритие и вътрешна структура за поставяне на бутилка с определени размери, е разпознаваем като кутия за флакони от картон и с външна повърхност от пластмасови листове, описана във втората част от текста на позиция 4202.
                  Следователно артикулът трябва да бъде класиран в код по КН 4202 92 19 като „кутия за флакони“.
               
            
         
      
         (1)  Снимката е само за информация.